
Ενημερωτική εκδήλωση για τον σακχαρώδη διαβήτη στη Μεγάλη Στέρνα 
Με αφορμή την Παγκόσμια Ημέρα για τον σακχαρώδη διαβήτη ο Δήμος Κιλκίς και η δομή ‘’Βοήθεια στο Σπίτι’’ Χέρσου σε συνεργασία με το Κέντρο Υγείας Δροσάτου διοργανώνουν την ερχόμενη Δευτέρα 16 Νοεμβρίου δράση ενημέρωσης και πρόληψης στη Μεγάλη Στέρνα για την ‘’ύπουλη’’ νόσο που προσβάλλει τόσο τους ενήλικες όσο και τα παιδιά.
Η εκδήλωση θα πραγματοποιηθεί από τις 9:30 έως τις 11:30 στο Πολιτιστικό Κέντρο Μεγάλης Στέρνας και θα υπάρξει η δυνατότητα, για όσους το επιθυμούν, της μέτρησης σακχάρου. 
